9มม.-รัวดับ เด็กเทคโนฯ
เจอแว้นในถิ่นแล้วเกิดเขม่นเพื่อนเจ็บอีก2,โจ๋กรุงสุดโหด ขี่รถ จยย.ซ้อน สามจอดประกบรถ จยย.วัยรุ่น ที่จอดเติมเงินโทรศัพท์มือถือในซอยลาดพร้าว 87 แยก 7 ก่อนถามเรียนที่ไหน พอเหยื่อย้อนถามมีอะไรหรือเปล่า เลยใช้ปืน 9 มม. รัวยิง 9 นัด ผลตาย 1 เจ็บ 2 พบคนตายเป็น นร.วิทยาลัยเทคโนโลยีมีนบุรีโปลีเทคนิค ตำรวจ สน.โชคชัย เร่งตรวจสอบภาพจากกล้องวงจรปิด ยังไม่แน่ใจว่าเป็นเรื่องสถาบันหรือเหตุวิวาทซึ่งหน้า,เหตุคนร้ายรัวยิงเด็กตาย 1 เจ็บ 2 เกิดขึ้นเมื่อเวลา 05.30 น. วันที่ 11 มิ.ย. พ.ต.ท.ประทวน แมลงทับ สว. (สอบสวน) สน.โชคชัย รับแจ้งเหตุมีผู้ถูกยิงได้รับบาดเจ็บ 3 ราย หน้าร้านเซเว่นอีเลฟเว่น กลางซอยลาดพร้าว 87 แยก 7 แขวงคลองเจ้าคุณสิงห์ เขตวังทองหลาง กทม.จึงรุดไปตรวจสอบพร้อม พ.ต.อ.สุรพล ค้ำชู ผกก. สน.โชคชัย พ.ต.ท.สิทธิศักดิ์ นาคามาตย์ รอง ผกก.สส.สน.โชคชัย ตำรวจฝ่ายสืบสวน สน.โชคชัย กองพิสูจน์หลักฐานและมูลนิธิป่อเต็กตึ๊ง,ที่เกิดเหตุพบรถ จยย.ฮอนด้า เวฟ สีน้ำเงิน ทะเบียน พขว 271 กรุงเทพมหานคร จอดอยู่ ใกล้เคียงพบกองเลือดจำนวนมาก นอกจากนี้ยังพบปลอกกระสุนปืน 9 มม. 9 ปลอก ตกอยู่กระจัดกระจายทั่วบริเวณ จึงเก็บไว้เป็นหลักฐาน ส่วนผู้ได้รับบาดเจ็บ 3 ราย เจ้าหน้าที่กู้ภัยนำส่งที่ รพ.ลาดพร้าว ทราบชื่อนายธนวินท์ ทูลภิรมย์ อายุ 18 ปี นร.วิทยาลัยเทคโนโลยีมีนบุรีโปลีเทคนิค ถูกยิงเข้าที่ตาและลำตัว เสียชีวิตในเวลาต่อมา ขณะที่เพื่อนมาด้วยกัน นายวราวุฒิ ปาลกะวงศ์ ณ อยุธยา อายุ 18 ปี ถูกยิงถากศีรษะ นายวรากร ปาลกะวงศ์ ณ อยุธยา อายุ 15 ปี น้องชายนายวราวุฒิ ถูกยิงเข้าที่ต้นขาสองข้าง อาการปลอดภัย,สอบสวนพยานเห็นเหตุการณ์ ทราบว่าก่อนเกิดเหตุผู้เสียชีวิตพร้อมเพื่อนที่บาดเจ็บขี่รถ จยย.ซ้อนสามมาจอดหน้าร้านใกล้จุดเกิดเหตุ ระหว่างนั้นมีคนร้ายวัยรุ่น 3 คน เป็นชาย 2 คน หญิง 1 คน ขี่รถ จยย.แบบผู้หญิงสีดำ ไม่ทราบทะเบียน ซ้อนสาม มาจอดประกบเพื่อพูดคุยกับผู้ตาย ก่อนมือปืนที่นั่งกลางสวมเสื้อเชิ้ตสีเข้ม สวมหมวกกันน็อกแบบเต็มใบ ชักปืนรัวยิงใส่กลุ่มผู้ตาย แล้วขับรถ จยย.หลบหนีไปทางปากซอย,ต่อมาเวลา 13.30 น. พล.ต.ต.นันทชาติ ศุภมงคล ผบก.น.4 พ.ต.อ.มานพ น่วมลิวงศ์ รอง ผบก.น.4 เดินทางมาที่ สน.โชคชัย เรียกประชุมชุดคลี่คลายคดี ก่อน พล.ต.ต.นันทชาติเปิดเผยว่า สอบปากคำผู้บาดเจ็บที่เป็นพี่น้องกันให้การว่า ไม่รู้จักและเคยมีเรื่องกับกลุ่มคนร้าย รวมทั้งไม่ได้เรียนสถาบันเดียวกับผู้ตาย ก่อนเกิดเหตุทั้งหมดเดินทางมาเติมเงินโทรศัพท์มือถือที่ร้านเซเว่นอีเลฟเว่นตรงจุดเกิดเหตุ พบคนร้ายขี่รถ จยย.ตามประกบ พร้อมถามผู้ตายว่าเรียนที่ไหน แต่ผู้ตายบอกว่าไม่ได้เรียนและถามกลับไปว่ามีอะไรหรือเปล่า คนร้ายจึงชักปืนรัวยิงใส่รวมทั้งหมด 9 นัด,สำหรับสาเหตุขณะนี้ยังไม่สรุปว่าเป็นการทะเลาะวิวาทไม่พอใจที่มองหน้ากันหรือประเด็นผู้ตายเป็นนักเรียนอาชีวะถูกคู่อริต่างสถาบันมาดักทำร้าย ต้องสอบพยานแวดล้อมและผู้บาดเจ็บอย่างละเอียดเสียก่อน สั่งการให้ชุดสืบสวนลงพื้นที่เร่งเก็บภาพจากกล้องวงจรปิดเพื่อตรวจสอบรถ จยย.และรูปพรรณของกลุ่มคนร้าย เป็นเบาะแสติดตามกลุ่มผู้ก่อเหตุรายนี้มาดำเนินคดี พล.ต.ต.นันทชาติกล่าว
โจ๋กรุงสุดโหด ขี่รถ จยย.ซ้อน สามจอดประกบรถ จยย.วัยรุ่น ที่จอดเติมเงินโทรศัพท์มือถือในซอยลาดพร้าว 87 แยก 7 ก่อนถามเรียนที่ไหน พอเหยื่อย้อนถามมีอะไรหรือเปล่า เลยใช้ปืน 9 มม. รัวยิง 9 นัด
ยิงกันตาย,วิทยาลัยเทคโนโลยีมีนบุรีโปลีเทคนิค,เติมเงินโทรศัพท์,ซอยลาดพร้าว 87 แยก 7,เรียนที่ไหน,สน.โชคชัย,ธนวินท์ ทูลภิรมย์,ข่าว,ไทยรัฐฉบับพิมพ์